stanford-oval/wikipedia huggingface dataset:
Simon West
Filmografia

Con Air – lento vapauteen (1997)
Kenraalin tytär (1999)
Tomb Raider (2001)
Kun tuntematon soittaa (2006)
Purple Mountain (2008)
The Mechanic (2011)
Stolen (2011)
The Expendables 2 (2012)
Dust and Glory (2012)
Thunder Run (2013)
Wild Card (2015)
Sieralammi

| Sieralammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°09′03″N, 23°40′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Vaskiveteen 
Järvinumero:  35.412.1.010
Mittaustietoja
Pinnankorkeus:  96,7 m  
Rantaviiva:  0,761 km  
Pinta-ala:  1,932 ha  
Saaria:  ei saaria 
 fiSieralammi 
Sieralammi  on Pirkanmaalla Virroilla Vaskiveden kylän lähellä sijaitseva lampi.
Maantietoa

Lammen pinta-ala on 1,9 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 96,7 metriä mpy.
Sudanin toinen sisällissota

Sudanin toinen sisällissota (1983–2005) alkoi Sudanin pohjoisen islamilaisten arabien ja etelän ei-arabilaisen väestön välillä vuonna 1983 etelän arabilaistamis- ja islamilaistamisohjelmia vastaan. Etelän joukkoja kouluttivat muun muassa Etiopiassa kuubalaiset. Sudanin toinen sisällissota (1983–2005) oli 22 vuotta kestänyt intensiivinen konflikti Khartumin Sudanin keskushallituksen ja Etelä-Sudanissa toimineen Sudanin kansanvapautusarmeijan (SPLA) välillä. Sota alkoi eteläisessä Sudanissa, mutta se levisi myös muuallekin, kuten Nubavuorille ja Sinisen-Niilin alueelle. Kaksi miljoonaa ihmistä kuoli tässä konfliktissa, joka johti lopulta itsenäisen Etelä-Sudanin valtion syntymiseen vuonna 2011.
Konflikti alkoi vuonna 1983, kun Sudanin presidentti Jaafar Nimeiri määräsi islamilaisen Sharia-lain voimaan islamilaisen pohjoisemman Sudanin lisäksi myös kristittyjen ja animistien asuttamaan Etelä-Sudanin autonomiselle alueelle. Vastareaktiona luotiin John Garangin johtama SPLA käymään sotaa Sudanin armeijaa vastaan. Nimeirin kaaduttua vallankaappauksessa vuonna 1985 Sudanin hallitukset tulivat halukkaammiksi sovintoon ja aloitettiin neuvotteluja, jotka johtivat lopulta vuonna 2005 rauhansopimukseen. Kuusi vuotta sodan loppumisen jälkeen vuonna 2011 sitten syntyi lopulta rauhanomaisesti itsenäinen Etelä-Sudanin valtio.
Simon Weck

| Simon Andersson Weck> Henkilötiedot |
| --- | --- |
Muut nimet:  Simon Blom
Syntynyt: 1. lokakuuta 1762 Vihti
Kuollut: 1808 (ikä n. 50)
Kansalaisuus:  ruotsi
Ammatti:  Rakuuna
Sotilashenkilö
Palvelusmaa(t):  Ruotsi (Suomi)
Taistelut ja sodat:  Suomen sota
Simon Andersson Weck (1. lokakuuta 1762 Vihti − 1808) oli Suomessa Ruotsin valtakunnan aikaan elänyt rakuuna, eli jalkaväen ratsulla liikkunut sotilas. Weck menehtyi taistelukentällä Suomen sodassa vuonna 1808.
Elämäkerta

Simon Andersson Weck syntyi Vihdissä Kaharlan kylässä Killin talossa vuonna 1762. Weck oli torpparina muun muassa Espoossa Leppävaarassa, sekä myöhemmin Helsingin pitäjässä Tuomarilassa. Weck meni naimisiin Anna Margareta Henricsdotterin kanssa ja pari sai kuusi lasta.
Vuonna 1784 Weck värvättiin rakuunaksi Helsingin pitäjän Tuomarinkylässä sijaitsevaan Långhansasin rustholliin, josta nykyinen Tuomarinkyän kartano on perustettu. Hän palveli Uudenmaan ja Hämeen rakuunarykmentissä. Alun perin Weck tunnettiin sukunimellä Blom, mutta se vaihdettiin tyypilliseen ruotsinkieliseen, yksitavuiseen sotilasnimeen myöhemmin. Nimi Weck tulee todennäköisesti Tuomarinkylän kartanon silloisen omistajan Johannes Weckströmin nimestä. Joissain yhteyksissä nimi Weck on kirjoitettu myös muodossa Wäck.
Simon Weck kaatui sotakentällä Suomen sodassa vuonna 1808.
Stênio

Stênio on muun muassa seuraavien henkilöiden etunimi:
Stênio Garcia, brasilialainen näyttelijä
Stênio Garcia Dutra, brasilialainen jalkapalloilija
Stênio Júnior, brasilialainen jalkapalloilija
Stênio Yamamoto, brasilialainen urheiluampuja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stênio”, voi hakea sivunnimihaulla, laajalla sivunnimihaulla tai tekstihaulla.
Stereotesti

Stereotesti lähetettiin kerran viikossa Yleisradion Rinnakkaisohjelma-radiokanavalla 1972–1990 lukijanaan kuuluttaja Pentti Fagerholm. Kaiuttimesta toiseen liikkuvasta metronomin tikityksestä tuli päätellä, kuunteleeko todella stereoäänistä lähetystä, onko vastaanotin kytketty oikein ja onko vastaanotin kytketty stereokuuntelulle. Stereotestistä tehtiin myös parodia Monotesti, jonka esitti Ylen radiokuuluttaja Carl-Erik Creutz.
Aiheesta muualla

Stereotesti Elävä arkisto, Yleisradio
Stérnes (Chaniá)

| Stérnes Στέρνες |
| --- | --- |
 Stérnes
 Koordinaatit: 35°30′40″N, 24°8′42″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401020401
Korkeus:  170 m
Väkiluku (2011):  833
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Stérnes (kreik. Στέρνες, kath.kreik. Στέρναι, Stérnai) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 833 (vuonna 2011).
Stérnesin kylä sijaitsee Akrotírin niemimaalla noin 13 kilometriä itään Chanián kaupungista, heti Chanián kansainvälisen lentoaseman eteläpuolella. Se on rakennettu noin 170 metrin korkeuteen merenpinnasta laskettuna. Stérnes muodostaa myös laajemman kyläyhdyskunnan (Τοπική Κοινότητα Στερνών, Topikí Koinótita Sternón), johon kuuluvat varsinaisen Stérnesin kylän lisäksi kylät Aerodrómio, Káto Maráthi ja Maráthi. Koko yhdyskunnan väkiluku on 943.
Aiemmin kylä kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön.
Sjarhei Kastsitsyn

| Sjarhei Kastsitsyn |
| --- | --- |

Henkilötiedot
Syntynyt: 20. maaliskuuta 1987 (ikä 37) Novopolotsk, Valko-Venäjän SNT, Neuvostoliitto
Kansalaisuus:   Valko-Venäjä
Jääkiekkoilija
Pelipaikka:  oikea laitahyökkääjä
Maila:  vasen
Pituus:  180 cm
Paino:  93 kg
Seura
Seura:  Dinamo Minsk
Sarja:  KHL
Pelinumero:  74
Pelaajaura
Pääsarjaura:  2003–
Aik. seurat:  HK Gomel (BLR)   Montreal Canadiens (NHL)   Hamilton Bulldogs (AHL)   Nashville Predators   Avangard Omsk (KHL)   Ak Bars Kazan (KHL)   Torpedo Nižni Novgorod (KHL)
NHL-varaus:  200. varaus, 2005 Montreal Canadiens
Sjarhei Alehavitš Kastsitsyn (valkoven. Сяргей Алегавіч Касьціцын, ven. Сергей Олегович Костицын, Sergei Olegovitš Kostitsyn, s. 20. maaliskuuta 1987 Novopolotsk, Valko-Venäjän SNT, Neuvostoliitto) on valkovenäläinen jääkiekkoilija, jonka pelipaikka on hyökkääjä. Kastsitsyn pelasi kaudella 2018–2019 veljensä Andrei Kastsitsynin kanssa Dinamo Minskin joukkueessa KHL-liigassa.
Ura > Seurajoukkueissa

Kastsitsyn on veljensä tapaan kotikaupunkinsa joukkueen Polomir Novopolotskin kasvatti. Hän pelasi kaudella 2002–2003 yhdeksän ottelua kasvattajaseuransa riveissä. Kastsitsyn pelasi Valko-Venäjällä kauteen 2004–2005 saakka. Hän edusti pääasiassa HK Gomelia, joka pelasi sekä Valko-Venäjän pääsarjassa että Itä-Euroopan liigassa. Sjarhein veljen Andrei Kastsitsynin vuonna 2003 ensimmäisellä kierroksella varannut Montreal Canadiens varasi Sjarhei Kastsitsynin vuonna 2005.
Vuodet 2005–2007 Kastsitsyn pelasi OHL-joukkue London Knightsissa. Toisella OHL-kaudellaan hän oli joukkueensa toiseksi paras pistemies 131 pisteellään. Hän pelasi samassa ketjussa vuoden 2007 ykkösvarauksen, Patrick Kanen kanssa ja teki 131 pistettä. Kastsitsyn voitti myös OHL:n syöttöpörssin 91 syötöllään ja oli lopulta OHL:n kolmanneksi paras pistemies. Kauden jälkeen hän teki Montrealin kanssa kolmen vuoden sopimuksen.
Kastsitsyn aloitti ammattilaisuransa Montrealin farmijoukkueessa Hamilton Bulldogsissa kaudella 2007–2008. Montreal nosti hänet NHL-joukkueeseen 12. joulukuuta, jolloin Kastsitsyn oli tehnyt 22 pistettä Hamiltonissa ja johti joukkueensa sisäistä pistepörssiä. Hän debytoi NHL:ssä 13. joulukuuta 2007 Philadelphia Flyersia vastaan ja pääsi heti pelaamaan ykkösketjussa Saku Koivun ja Christopher Higginsin kanssa. Kastsitsyn pelasi lopulta 52 ottelua NHL:ssä ja kaudella 2008–2009 toiset 52, kunnes lähetettiin takaisin Hamiltoniin.
Kauden 2009–2010 harjoitusleirille Kastsitsyn tuli huonossa kunnossa loukkaantumisen jäljiltä ja lisäksi hän ajautui vaikeuksiin valmentaja Jacques Martinin kanssa, kun hän myöhästyi ennen harjoitusottelua joukkueen bussista eikä seurannut harjoituksissa valmentajan ohjeita. Montreal lähetti Kastsitsynin ennen kauden alkua AHL:ään, mutta Kastitsyn kieltäytyi ilmoittautumasta Hamiltoniin, minkä seurauksena Montreal hyllytti hänet. Hän vaati siirtoa toiseen joukkueeseen, mutta viikon pelaamattomuuden jälkeen hän liittyi Hamiltonin joukkueeseen. Kastsitsyn ehti pelata Hamiltonissa viisi ottelua, kunnes hän jälleen jätti joukkueen hetkeksi. Kastsitsyn nostettiin takaisin Montrealiin marraskuussa, mutta ei oikein ollut missään vaiheessa parhaimmillaan. Lopulta hän pelasi 47 ottelua Montrealissa ja viisi pudotuspeleissä.
Kesällä 2010 Montreal kauppasi Kastsitsynin Nashville Predatorsiin, josta Montreal sai Dan Ellisin ja Dustin Boydin.
Kaudella 2012–2013 Kastsitsynin pelasi osan kaudesta KHL:ssä Avangard Omskissa ja jatkoi seurassa myös seuraavan kauden. Kaudeksi 2014–2015 hän siirtyi Ak Bars Kazaniin.
Ura > Maajoukkueessa

Kastsitsyn edusti Valko-Venäjää kolme kertaa 18-vuotiaiden MM-tasolla. Vuosina 2003 ja 2004 Valko-Venäjä pelasi korkeimmalla tasolla, mutta vuonna 2004 joukkue tippui 18-vuotiaiden 1. divisioonaan. Kastsitsyn oli pelaamassa 18-vuotiaiden maajoukkueen mukana myös vuonna 2005 ja auttoi maataan nousemaan takaisin maailmanmestaruustasolle. Nuorten maajoukkuetta Kastsitsyn edusti neljässä arvoturnauksessa. Vuonna 2004 Valko-Venäjä voitti nuorten 1. divisioonan ja seuraavana vuonna maa pelasikin MM-tasolla, mutta tippui takaisin 1. divisioonaan vuodeksi 2006. Kastitsyn oli vuonna 2006 nuorten 1. divisioonan B-lohkon paras pistemies, maalintekijä, syöttäjä ja sai myös eniten jäähyminuutteja. Valko-Venäjä nousi jälleen takaisin huipulle, ja Kastsitsyn pelasi viimeiset nuorten kisansa vuonna 2007.
Kastsitsyn pelasi miesten MM-kisoissa ensimmäisen kerran Valko-Venäjän maajoukkueessa vuonna 2008. Seuraavan kerran hän edusti Valko-Venäjää talviolympialaisissa 2010.
Sluuppi

Tyypillinen sluuppi-riki spinaakkerivarustuksella, kuvan esimerkkivene on Platu 25
Sluuppi on yksimastoinen, kahdella purjeella varustettu purjealus. Siinä on normaalisti yksi suorakulmaisen kolmion muotoinen isopurje sekä yksi keulapurje, jonka koko ja malli voi vaihdella aivan kapeasta myrskyfokasta aina isopurjeen puolimaille ulottuvaan genovafokkaan eli genuaan.
Takilatyyppiä pidetään eräänä tehokkaimmista yksimastoisista, ja siksi se onkin nykyään eräs kaikkein tavallisimmista. Sen heikkous on kuitenkin maston korkeus, joka tekee sen pystyttämisestä, laskemisesta, varastoinnista ja kuljettamisesta hieman vaikeampaa verrattuna matalampiin takilatyyppeihin. Sluuppitakilan tasapainottamiseen tarvitaan vantteja ja haruksia.
Sluuppi populaarikulttuurissa

Yhdysvaltalainen  pop- ja rockyhtye The Beach Boys levytti vuonna 1966 jamaikalaiseen kansansävelmään perustuvan kappaleen Sloop John B, josta tuli yksi yhtyeen suurimmista hiteistä.
Aiheesta muualla

Kuvia tai muita tiedostoja aiheesta Sluuppi Wikimedia Commonsissa
Shirley Muldowney

Muldowney vuonna 2017
Shirley Muldowney (s. 19. kesäkuuta 1940), syntyjään Shirley Ann Roque, on kaikkien aikojen tunnetuin naispuolinen kiihdytysautoilija. Häntä kutsutaan kiihdytysautoilupiireissä nimellä "1st Lady of Drag Racing". Muldowney oli ensimmäinen nainen, jolle NHRA myönsi Top Fuel kuninkuusluokkaan vaadittavan kilpailulisenssin. Muldowney voitti NHRA:n epävirallisen maailmanmestaruuden Top Fuel luokassa vuosina 1977, 1980 ja 1982 ollen ensimmäinen tupla- ja triplamestari kyseisessä luokassa. Urallaan hän on voittanut tähän mennessä 18 Top Fuel kilpailua. Muldowney vetäytyi kilparadoilta vuonna 2003 Pomonan World Finalsien jälkeen, mutta sittemmin kipinä kilpailemiseen on syttynyt uudelleen ja hänen kerrotaan etsivän yhteistyökumppaneita, joiden taloudellinen tuki tekisi paluun mahdolliseksi.
Kilpailu-ura

Shirley Muldowney aloitti katuautokilpailut Schenectadyssä, New Yorkissa 1950-luvulla. Omien sanojensa mukaan koulunkäynti ei isommin kiinnostanut vaan kilpailu kaduilla Hot Rod -autolla oli paljon mielenkiintoisempaa. Shirley avioitui 16-vuotiaana itseään kolme vuotta vanhemman Jack Muldowneyn kanssa, josta tuli myös hänen mekaanikkonsa. Jack Muldowney myös rakensi vaimonsa ensimmäisen dragster-kilpa-auton. Jack Muldowneyn verstas sijaitsi osoitteessa 1701 Upper Union Street, Schenectady. Samaisessa Upper Union Streetin ja Regent Streetin kulmauksessa on nykyisin rengasvarasto.
Shirley Muldowney ajoi ensimmäisen kiihdytyskilpailunsa 18-vuotiaana Fonda Speedwaylla vuonna 1958. NHRA:n kilpailulisenssin hän hankki vuonna 1965. Vuosina 1969 ja 1970 Shirley kilpaili U.S. Nationals -kisoissa kaksimoottorisella Top Gas -luokan dragsterilla. Top Gas -luokan suosion hiivuttua, hän vaihtoi Funny Car -luokkaan. Ensimmäisen FC -luokan kilpa-autonsa hän osti kilpakumppaniltaan Connie Kalittalta. Näihin aikoihin Jack ja Shirley Muldowney myös erosivat. Shirleyn kertoman mukaan yksi merkittävä syy eroon oli se, että Jack ei olisi halunnut vaimonsa siirtyvän kilpailemaan Nitro-luokkiin. Ensimmäisen ison kilpailunsa, IHRA:n Southern Nationals kilpailun, Shirley voitti vuonna 1971. Vuosina 1972–1977 Shirley ja Connie Kalitta ajoivat tiimikavereina.
Vuonna 1973 saatuaan vaadittavan lisenssin Shirley siirtyi kuinkuusluokkaan, Top Fueliin. Seuraavina vuosina hän voitti ennennäkemättömät kolme mestaruutta. Hänen menestyksensä ei kuitenkaan ollut kaikkien mieleen vaan julkisuudessa esiintyi myös mielipiteitä, joiden mukaan kiihdytysautoilu (tai moottoriurheilu ylipäätään) ei ollut soveliasta naisille. Kiihdytysautoilun grand old man, Don Garlits on kuitenkin sanonut:
"Jos kysytään ketä kilpailijaa kunnioitan eniten, vastaan Shirley Muldowney. Hän menestyi vastoin kaikkia odotuksia. Häntä ei haluttu Top Fuel luokkaan, ei muiden kuljettajien, ei NHRA:n eikä kenenkään muunkaan taholta..."
Shirley itse on sanonut asiasta näin:
"NHRA pisti kapuloita rattaisiini aivan joka käänteessä, mutta kun he älysivät kuinka naiskilpailija voi tuoda lisää katsojia, he vihdoin antoivat periksi ja ymmärsivät että tämä voisi olla hyväksi lajille.
Vuonna 1984 Muldowney ajoi pahan kolarin, jossa häneltä murtuivat lantio, molemmat kädet ja molemmat jalat. Puolen tusinan leikkauksen ja yli puolentoista vuoden ankaran kuntouksen jälkeen hän pääsi jälleen jaloilleen ja palasi radalle 80-luvun lopussa. Vailla merkittäviä sponsoreita hän kisasi koko 90-luvun pääosin IHRA:n kilpailuissa. Uransa loppupuolella hän palasi NHRA:n kisoihin ajaen valikoiduissa kisoissa aina vuoteen 2003 asti, jolloin hän lopetti aktiivisen kilpauransa.
Vuonna 2005 ilmestyi hänen elämäkertansa Shirley Muldowney's Tales from the Track. Kirjan kirjoittaja on Bill Stephens ja kustantaja Sports Publishing LLC
Palkinnot ja kunniamaininnat

1975 American Auto Racing Writers and Broadcasters valitsi hänet ensimmäisenä naisena 10-jäsenisen Auto Racing All-American Teamin jäseneksi.
1976 hänet valittiin toistamiseen Auto Racing All-American Teamin jäseneksi sekä Drag News Top Fuel Driver of the Year palkinnon saajaksi.
1977 hän voitti ensimmäisenä naisena NHRA Winston world points mestaruuden, jota pidetään kiihdytysautoilun arvostetuimpana tittelinä. 14. lokakuuta hän sai myös Yhdysvaltain Edustajainhuoneen myöntämän Outstanding Achievement Awardin. Hänet nimettiin toisena vuonna peräkkäin Drag News Top Fuel Driver of the Year palkinnon saajaksi. Nimettin Car Craft Magazine Person of the Year'iksi vuotuisen Car Craft Awards Banquet'in yhteydessä Indianapolisissa. Voitti ensimmäisenä Top Fuel kuljettajan kolme perättäistä NHRA Nationals kilpailua.
1980 Voitti toistamiseen NHRA Winston world points mestaruuden (epävirallinen kiihdytysautoilun maailmanmestaruus)
1981 Voitti AHRA:n mestaruuden. Valittiin Car Craft Magazinen All-Star Teamiin ja Top Fuel Driver of the Year palkinnon saajaksi toisena vuonna peräkkäin.
1982 Voitti jälleen NHRA Winston world points mestaruuden, ollen ensimmäinen kuljettaja, joka voittaa sen kolmannen kerran. Valittiin viidennen kerran Auto Racing All-American Teamin jäseneksi.
1990 Hänet kutsuttiin Motorsports Hall of Fame of American jäseneksi.
2001 Rankattiin sijalle 5 NHRA:n 50th Anniversary list of its Top 50 Drivers 1951–2000 listalla.
2004 Hänet kutsuttiin International Motorsports Hall of Famen jäseneksi.
2008 Urheilukanava ESPN rankkasi hänet sijalle 21 kaikkien aikojen Top-25 kuljettajien listalla. Tärkeinpänä valintaperusteenaan se, että Shirley oli ensimmäinen nainen, joka on voittanut ns. ison mestaruustittelin.
Yksityiselämä

Shirley oli ensimmäisen kerran naimisissa mekaanikko Jack Muldowneyn kanssa (kuollut vuonna 2007). Tästä avioliitosta hänellä on poika John, joka toimi tallipäällikkönä ja moottori-vastaavana vuodesta 1978 lähtien, jolloin Connie Kalitta jätti teamin. Toistamiseen Shirley avioitui 80-luvun loppupuolella entisen tiimipäällikkönsä Rahn Toblerin kanssa. Tämä avioliitto päätyi eroon vuonna 2006. Shirley Muldowney asuu nykyisin Detroitissa, Michiganissa.
Elokuva

Vuonna 1983 hänestä tehtiin elokuva Heart Like a Wheel, jossa pääosaa näytteli suhteellisen tuntematon Bonnie Bedelia. Shirley itse olisi halunnut pääosan esittäjäksi Jamie Lee Curtisin. Shirley suhtautui koko elokuvaan hieman kriittisesti sanoen ettei se onnistunut kuvaamaan hänen elämäänsä lainkaan hyvin, mutta itse lajille elokuva oli erittäin hyvää mainosta.
Aiheesta muualla

Viralliset fanisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Stereoskooppi

Stereografinen kuva vuodelta 1899.
Stereoskooppi on laite stereografisten kuvien eli stereokuvien katselua varten. Stereokuvat ovat eräs stereoskopian muoto. Niissä on painettu kaksi toisistaan hiukan eroavaa kuvaa vierekkäin, ja kolmiulotteisuuden illuusio tulee näkyviin, kun kuvaa katsotaan stereoskoopilla. Syvyysvaikutelman voi saada aikaan myös ilman stereoskooppia: tällöin kuvaa on katsottava kieroon siten, että kahden sijasta näkyykin kolme kuvaa. Näistä keskimmäinen näyttää kolmiulotteiselta.[lähde? ]
Stereoskoopit ja stereografiset kuvat olivat suosittuja 1800-luvulla.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Stereoscopy.com - The World of 3D-Imaging! (englanniksi)
Explora-museo Frankfurt am Mainissa, Saksassa (saksaksi)
3D-museo Dinkelsbühlissä, Saksassa (saksaksi)
Stereoskooppi, Kuva, 20.10.1937, nro 2, s. 25, Kansalliskirjaston digitaaliset aineistot
Stüve–Wiedemannin oireyhtymä

Stüve–Wiedemannin oireyhtymä on peittyvästi periytyvän tai satunnaisen geenivirheen aiheuttama oireyhtymä.
Stüve–Wiedemannin piirteitä ovat mm. luiden kehityshäiriöt, lyhytkasvuisuus, nielemisvaikeudet, kuumeilu ja lievä kehitysvammaisuus. Useimmissa tapauksissa potilas ei rajujen kuumejaksojensa vuoksi elä aikuisikään saakka.
Oireisto sai nimensä Annemarie Stüveltä ja Hans-Rudolf Wiedemannilta, jotka kuvasivat sen vuonna 1971.
Sieralampi (Mäntyharju)

| Sieralampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′40″N, 26°59′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Housulampeen 
Järvinumero:  14.972.1.039
Mittaustietoja
Pinnankorkeus:  99,5 m  
Pituus:  600 m  
Leveys:  350 m  
Rantaviiva:  1,883 km  
Pinta-ala:  6,289 ha  
Saaria:  ei saaria 
 fiSieralampi 
Sieralampi  on Etelä-Savossa Mäntyharjulla  Tainan lähellä sijaitseva lampi.
Maantietoa

Lampi on 600 metriä pitkä, 350 metriä leveä, ja sen pinta-ala on 6,3 hehtaaria. Lammella ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 99,5 metriä mpy.
Störsvik

| Störsvik |
| --- | --- |
 Pickala Golfin klubitalo.
 Störsvik
 Koordinaatit: 60°4.485′N, 24°17.120′E 
Valtio:  Suomi
Maakunta:  Uusimaa
Kunta:  Siuntio
Hallinto:  
 – Asutustyyppi:  kylä, taajama
Pinta-ala:  
 – Kokonaispinta-ala:  1,42 km²
Väkiluku (2017):  268
 – Väestötiheys:  189,2 as./km²
Postinumero:  02580
Infobox OKVirheellinen NIMI-arvo: 
Störsvik on 268 asukkaan kylä Siuntiossa, lähellä Inkoon kunnanrajaa. Se on kunnan eteläisin, Hangon ja Kirkkonummen välisen kantatien eteläpuolelle ja Pikkalanlahden rannalle rakentunut taajama. Störsvik on erityisen tunnettu Pickala Golf -nimisestä vapaa-ajankeskuksestaan.
Störsvikin läheisyydessä sijaitsee myös Kopparnäs-Störsvikin virkistys- ja luonnonsuojelualue.
Stýra (saari)

Stýran saari Euboialta nähtynä.
| --- | --- |
Sijainti:  38°10′28″N, 24°09′39″E, Kárystos Euboia, Keski-Kreikka Kreikka
Saariryhmä:  Euboian saaret
Vesialue:  Eteläinen Euboianlahti
Merialue:  Egeanmeri, Välimeri
Pinta-ala:  1,7 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Stýra (kreik. Στύρα; transl. myös Stíra), antiikin Aigileia (m.kreik. Αἰγιλεία, myös Αἰγιλίη, Aigiliē), on Kreikan saari, joka kuuluu Euboian saariin. Se sijaitsee Eteläisessä Euboianlahdessa Euboian saaren länsirannikolla sijaitsevan Stýran kyläyhdyskunnan edustalla. Saaren pinta-ala on 1,7 neliökilometriä ja se on asumaton (vuonna 2011). Hallinnollisesti Stýra kuuluu Kárystoksen kuntaan, Euboian alueyksikköön ja Keski-Kreikan alueeseen.
Aigileia mainitaan historiassa persialaissotien aikana vuonna 490 eaa., kun persialaiset rantautuivat saarelle ja jättivät sinne Eretriasta ottamansa sotavangit. Tuohon aikaan saari kuului Styran kaupunkivaltiolle.
Sjarhei Kisljak

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sjarhei Kisljak
Syntymäaika: 6. elokuuta 1987 (ikä 37)
Syntymäpaikka: Kamjanets, Valko-Venäjän SNT, Neuvostoliitto
Pelipaikka: keskikenttäpelaaja
Pituus: 185 senttimetriä
Seura
Seura: Rubin Kazan
Pelinumero: 15
Seurat
| Vuodet | Seura | O | (M) |
| 2004–2010 | Dinamo Minsk | 138 | (34) |
| 2011– | Rubin Kazan | 21 | (2) |
| 2012 | → Krasnodar | 11 | (0) |
Maajoukkue
| 2009– | Valko-Venäjä | 36 | (4) |
 Seurajoukkueuran tilastot kattavat vain kansalliset sarjat, päivitetty 28. huhtikuuta 2013.  Maajoukkueuran tilastot päivitetty 11. kesäkuuta 2013.
Sjarhei Kisljak (valkoven. Сяргей Кісляк, ven. Сергей Кисляк, Sergei Kisljak; s. 6. elokuuta 1987 Kamjanets, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Rubin Kazania ja on pelipaikaltaan keskikenttäpelaaja.
Seurajoukkueura

Kisljak pelasi vuosina 2004–2010 valkovenäläisessä Dinamo Minskissä 138 ottelua, joissa teki 34 maalia. Vuodeksi 2011 hän siirtyi venäläiseen Rubin Kazaniin. Vuonna 2012 Kisljak kävi lainalla Krasnodarissa pelaten 11 ottelua.
Maajoukkueura

Kisljak on pelannut vuodesta 2009 alkaen Valko-Venäjän maajoukkueessa ja tehnyt neljä maalia.
Maajoukkueura > Maajoukkuemaalit

| # | Päivämäärä | Paikka | Vastustaja | Tilanne | Tulos | Kilpailu |
| --- | --- | --- | --- | --- | --- | --- |
| 1 | 30. toukokuuta 2010 | Kufstein Arena, Kufstein, Itävalta | Etelä-Korea | 1 – 0 | 1–0 | Ystävyysottelu |
| 2 | 3. syyskuuta 2010 | Stade de France, Pariisi, Ranska | Ranska | 0 – 1 | 0–1 | EM2012-karsinnat |
| 3 | 10. elokuuta 2011 | Dinamo-stadion, Minsk, Valko-Venäjä | Bulgaria | 1 – 0 | 1–0 | Ystävyysottelu |
| 4 | 14. marraskuuta 2012 | Teddy Stadium, Jerusalem, Israel | Israel | 1 – 1 | 1–2 | Ystävyysottelu |